ИНФОРМАЦИЯ

за

преценяване на необходимостта от ОВОС на ИП

(по Приложение № 2 към чл.6 от Наредбата за ОВОС)

„Автосервиз и пункт за ГТП с нов сондажен кладенец“

в ПИ с идентификатор 78029.193.942,

местност „Полатовски път“ с. Цалапица, община Родопи, 
област Пловдив.

Възложител: „РАНМАРК-ТЕХ“ ООД
Юни, 2026г.

УВОД
Настоящата информация относно преценка на необходимостта от извършване на ОВОС е изготвена въз основа на писмо на РИОСВ – гр.Пловдив, изх. № ОВОС-891-5/ 19.05.2026 г. По обем и съдържание същата отговаря на изискванията на Приложение 2 към чл. 6 от Наредбата за ОВОС (обн.ДВ, бр.25/2003 г., посл. изм. ДВ, бр.9/2024 г)
I. ИНФОРМАЦИЯ ЗА КОНТАКТ С ВЪЗЛОЖИТЕЛЯ
1. Име, местожителство, гражданство на възложителя - физическо лице, търговско наименование, седалище и единен идентификационен номер на юридическото лице:
„РАНМАРК-ТЕХ“ ООД, ЕИК: 206424659
II. РЕЗЮМЕ НА ИНВЕСТИЦИОННОТО ПРЕДЛОЖЕНИЕ

1. Характеристика на инвестиционното предложение
а) размера, засегната площ, параметри, мащабност, обем, производителност, обхват, оформление на ИП в неговата цялост;

Възложителят е взел под наем ПИ с идентификатор 78029.193.942 по КККР на с.Цалапица, местност „Полатовски път“, в който ще се разположи обект „Автосервиз и пункт за ГТП“. 

За разглежданият ПИ 78029.193.942 с площ 2397 м2 е отреден УПИ 193.942 – производствена складова и обществено обслужваща дейност по плана на с. Цалапица.

Обектът ще се разположи в едноетажна сграда от метална конструкция и термопанели. Пространството на сградата ще се раздели на две части: за автосервиз и пункт за ГТП.

За осигуряване на вода за други цели (измиване на бетонови площадки) и напояване на зелени площи, Възложителят възнамерява да изгради нов ТК.

За целта ще бъде проведена процедура по ЗВ за издаване на Разрешително за водовземане от подземни води, чрез нови водовземни съоръжения. 

Подземните води от проектния ТК ще се ползват за нуждите на обекта – други цели (измиване на бетонови площадки) и напояване на зелени площи. 

Проектният ТК е с дълбочина 25,0 м, обсаден от PVC тръби ø140 мм.
б)взаимовръзка и кумулиране с други съществуващи и/или одобрени инвестиционни предложения;
Автосервизът с пункт за ГТП и изграждането на нов сондажен кладенец нямат връзка и кумулиране с други съществуващи и одобрени ИП. 
в)използване на природни ресурси по време на строителството и експлоатацията на земните недра, почвите, водите и на биологичното разнообразие;
По време на строителството ще се ползва основно гориво за строителните машини и традиционни строителни материали за сградата, доставени от лицензирани фирми и от търговската мрежа.

По време на експлоатацията на обекта ще се ползва основно ел.енергия за битови и производствени нужди, осигурена от съществуващата електроразпределителна мрежа на ЕВН-България.

Ползваните природни ресурси от проектния ТК са подземни води за измиване на бетонови площадки и напояване на зелени площи. Подземното водно тяло е „Порови води в Кватернер – Горнотракийска низина“ с код BG3G00000NQ013. 

Разпределението на необходимите водни количества – целогодишно до 300 дни за година:
· Други цели - измиване на бетонови площадки
Приблизителната площ за измиване е до 1000 м2, при норма 3 л/м2 и време за експлоатация на съоръжението до 1,0 часа/ден. Необходимите водни количества са: 

· Денонощно до 3,0 м3/ден

· Qпр.ср.ден = 0,03 л/сек

· Годишно до 900 м3/год

· Qпр.ср.год = 0,03 л/сек

· Qмакс = 1,0 л/сек (3,6 м3/час) за време до 1,0 часа/ден

· Напояване на зелени площи
Приблизителната площ за напояване на зелени площи и алеи е до 1300 м2, при норма    3 л/м2. Необходимите водни количества са: 

· Денонощно до 4,0 м3/ден

· Qпр.ср.ден = 0,05 л/сек

· Годишно до 1200 м3/год, 

· Qпр.ср.год = 0,04 л/сек

· Qмакс = 1,0 л/сек (3,6 м3/час) за време до 1,5 часа/ден
· Общо разпределение на необходимите водни количества
· Денонощно до 7,0 м3/ден

· Qпр.ср.ден = 0,08 л/сек

· Годишно до 2100 м3/год, 

· Qпр.ср.год = 0,07 л/сек

· Qмакс = 1,0 л/сек (3,6 м3/час) за време до 2,5 часа/дневно
г)генериране на отпадъци – видове, количества и начин на третиране, и отпадъчни води;

По време на строителството на обекта ще се формират строителни отпадъци. Те ще се събират в контейнер и ще се изхвърлят на депо, определено от Кмета на Община Родопи. Ще се формират минимални количества смесени битови отпадъци от жизнената дейност на строителните работници. Те ще се изхвърлят в кофите за битови отпадъци на селото.

По време на експлоатацията на обекта ще се формират смесени битови отпадъци от персонала, които ще се събират в контейнер за битови отпадъци, обслужван от фирмата по сметосъбиране и сметоизвозване на с. Цалапица, чрез сключване на договор. От автосервизната дейност ще се формират производствени и опасни отпадъци, които ще се съхраняват и предават на оторизирани фирми, съгласно ЗУО.

По време на експлоатацията на ТК не се формират отпадъци.

По време на експлоатацията на ТК, отпадъчните води от измиване на външните бетонови площадки постъпват в зелените площи. Отпадъчните води от измиване на вътрешните площадки преминават през КМУ и заустват в безотточна изгребна яма. В нея заустват и отпадъчните битово-фекални води от санитарния възел.

От поливането на зелените площи не се образуват отпадъчни води.
д)замърсяване и вредно въздействие; дискомфорт на околната среда;

Изграждането и експлоатацията на Автосервиза с пункт за ГТП и СК не е свързано с отделяне на вредни емисии, които да създават дискомфорт на околната среда.

По време на тяхното изграждане ще се предизвика известно натоварване и дискомфорт на околната среда, свързано с повишаване нивото на шум в района на площадката на обекта. То ще бъде минимално и кратко по продължителност, локализирано само в рамките на имота и няма да предизвика въздействие върху хората, растителния и животински свят в района.
По време на експлоатацията на Автосервиза с пункт за ГТП и СК не се очаква замърсяване и дискомфорт на околната среда. Ползваните подземни води са в малки количества и няма да окажат въздействие върху подземното водно тяло.
е)риск от големи аварии и/или бедствия, които са свързани с ИП;

По време на изграждането и експлоатацията на Автосервиза с пункт за ГТП и СК няма риск от големи аварии и бедствия.
ж)рисковете за човешкото здраве поради неблагоприятно въздействие върху факторите на жизнената среда по смисъла на §1, т.12 от допълнителните разпоредби на Закона за здравето;

По време на изграждането на Автосервиза с пункт за ГТП и СК рискът от инциденти е само за работниците при неспазване на изискванията по охрана на труда. Не съществува риск от инциденти за живеещите в района.

По време на експлоатацията няма риск от големи аварии, инциденти и здравен риск за хората и за околната среда в района.

2.Местоположение на площадката, включително необходима площ за временни дейности по време на строителството

Автосервизът, пунктът за ГТП и проектният СК са разположени в ПИ с идентификатор 78029.193.942 по КККР на с .Цалапица, местност „Полатовски път“, община Родопи, област Пловдив. 

Координатите на проектния ТК са:

	Географски координати WGS 1984 г.
	Геодезични координати БГС 2005

	B
	L
	X
	Y
	Н

	42°10'18,09"
	24°34'17,29''
	4671130,98
	423280,70
	180,39


Не се засягат елементи на Националната екологична мрежа и обекти подлежащи на здравна защита. Не се засягат обекти на културно-историческото наследство.
Няма необходимост от изграждане на нова или промяна на съществуваща пътна инфраструктура. Няма трансгранично въздействие.

За временни дейности по време на строителството ще се използват свободните площи от имота.

3.Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС

Предвижда се в автосервизната част да се оформят две работни площадки с виличен подемник, склад за резервни части, офис и сервизни помещения. В частта за пункт за ГТП ще се разположи само канал, оборудван с апаратура за контрол на спирачките.

Извън сградата се предвиждат паркоместа, тротоари и зеленина.

Основните процеси при ползване на ТК включват осигуряване на водни количества за други цели (измиване на бетонови площадки) и напояване на зелени площи. За целта кладенецът ще се оборудва с потопяема електрическа помпа и водомер.

Няма необходимост от изграждане на нова или промяна на съществуващата техническа инфраструктура.

На площадката няма съоръжения с наличие на опасни вещества от Приложение № 3 към ЗООС.
4.Схема на нова или промяна на съществуваща пътна инфраструктура

Автосервизът с пункт за ГТП и сондажният кладенец се разполагат в ПИ 78029.193.942, местност „Полатовски път“, с. Цалапица и има съществуващ транспортен достъп до него, поради което няма необходимост от изграждане на нова пътна инфраструктура.
5.Програма за дейностите, включително за строителство, експлоатация и фазите на закриване, възстановяване и последващо използване

За изграждането на Автосервиза с пункт за ГТП и СК ще се изготви проект и ще се получи разрешение за строеж. Съгласно ЗВ изграждането на СК подлежи на разрешителен режим.
На този етап не се предвиждат мероприятия по закриване на обекта.
6.Предлагани методи за строителство

Автосервизът с пункт за ГТП ще се разположи в едноетажна сграда от метална конструкция и термопанели.

Сондажният кладенец ще се прокара с автосонда на дълбочина 25 м и ще се изгради с PVC тръби ø 140. 
7.Доказване на необходимостта от инвестиционното предложение

Настоящото ИП е по преценка на Възложителя. За тази цел той е наел ПИ 78029.193.942, в който ще изгради Автосервиз с пункт за ГТП и нов СК. Имотът е подходящ за предвижданата дейност.

8.План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях

Автосервизът с пункт за ГТП и сондажният кладенец ще се изградят в ПИ 78029.193.942, местност „Полатовски път“, с. Цалапица, общ. Родопи.
Имотът не попада в границите на защитени територии по смисъла на ЗЗТ. Не попада в границите на защитени зони по Европейската екологична мрежа Натура 2000. Най-близката защитена зона е BG0002087 “Марица – Пловдив“. 

Не се засягат обекти подлежащи на здравна защита и обекти на културно-историческото наследство.
9.Съществуващо земеползване по границите на площадката или трасето на ИП;

С реализирането на инвестиционното предложение няма да се промени дейността в съседните му имоти, които ще продължават да се ползват по предназначение.
10.Чувствителни територии, в т.ч. чувствителни зони, уязвими зони, защитени зони, СОЗ около водоизточниците и съоръженията за ПБВ и около водоизточниците на минерални води, използвани за лечебни, профилактични, питейни и хигиенни нужди и др.;Национална екологична мрежа.

Теренът, в който ще се реализира инвестиционното предложение, не попада в границите на защитени територии, по смисъла на Закона за защитените територии (ЗЗТ), както и в границите на защитени зони от Европейската екологична мрежа Натура 2000. Най-близката защитена зона е BG0002087 “Марица – Пловдив“.
Не се засягат санитарно-охранителни зони (СОЗ) около водоизточниците и съоръженията за ПБВ, и на минерални води.
11.Други дейности, свързани с ИП (напр.добив на строителни материали, нов водопровод, добив или пренасяне на енергия, жилищно строителство)

Няма други дейности, свързани с инвестиционното предложение, освен описаните.
12.Необходимост от други разрешителни, свързани с ИП

За реализацията на инвестиционното предложение са необходими:

- по ЗООС и ЗБР – Решение по Глава шеста от ЗООС и чл.31 от ЗБР, от Директора на РИОСВ-Пловдив

- по ЗУТ – Разрешение за строеж, от Община Родопи
III.МЕСТОПОЛОЖЕНИЕ НА ИП, КОЕТО МОЖЕ ДА ОКАЖЕ ОТРИЦАТЕЛНО ВЪЗДЕЙСТВИЕ ВЪРХУ НЕСТАБИЛНИТЕ ЕКОЛОГИЧНИ ХАРАКТЕРИСТИКИ НА ГЕОГРАФСКИТЕ РАЙОНИ, ПОРАДИ КОЕТО ТЕЗИ ХАРАКТЕРИСТИКИ ТРЯБВА ДА СЕ ВЗЕМАТ ПОД ВНИМАНИЕ, И ПО-КОНКРЕТНО

1.Съществуващо и одобрено земеползване

Автосервизът с пункт за ГТП и сондажният кладенец се разполагат в ПИ 78029.193.942, местност „Полатовски път“, с. Цалапица. Тяхното изграждане с нищо няма да промени съществуващото и одобрено земеползване на района.
2.Мочурища, крайречни области, речни устия

Няма такива 

3.Крайбрежни зони и морска околна среда

Няма такива

4.Планински и горски райони

Няма такива

5.Защитени със закон територии

Няма такива

6.Засегнати елементи от Националната екологична мрежа

Няма такива
7.Ландшафт и обекти с историческа, културна или археологическа стойност

Ландшафта не се променя значително и запазва урбанизирания си характер. Няма обекти с историческа, културна или археологическа стойност.

8.Територии и/или зони и обекти със специфичен санитарен статут или подлежащи на здравна защита

Няма такива

IV.ТИП И ХАРАКТЕРИСТИКА НА ПОТЕНЦИАЛНОТО ВЪЗДЕЙСТВИЕ ВЪРХУ ОКОЛНАТА СРЕДА, КАТО СЕ ВЗЕМАТ ПРЕДВИД ВЕРОЯТНИТЕ ЗНАЧИТЕЛНИ ПОСЛЕДИЦИ ЗА ОКОЛНАТА СРЕДА ВСЛЕДСТВИЕ НА РЕАЛИЗАЦИЯТА НА ИП:
1.Въздействие върху:

· населението и човешкото здраве – няма и не се очаква. 
· материалните активи – не се засягат материални активи на други собственици
· културното наследство – не се засяга 

· въздуха – качеството на въздуха в района не се засяга
· водата – засяга се слабо съществуващия режим на подземните води, няма опасност от отвеждане на замърсители в ПВТ 
· почвата – не се засяга. Имотът не е земеделска земя
· земните недра – не се засягат
· ландшафта – не се променя и запазва урбанизирания си характер
· климата – не се променя
· биологичното разнообразие и неговите елементи – флората и фауната не се засягат. Няма наличие на защитени растителни и животински видове.
· защитените територии -  не се засягат
2.Въздействие върху елементите на Националната екологична мрежа, включително на разположените в близост до ИП

Теренът, в който ще се реализира инвестиционното предложение, не попада в границите на защитени територии, по смисъла на Закона за защитените територии (ЗЗТ), както и в границите на защитени зони от Европейската екологична мрежа „Натура 2000“. 
3.Очакваните последици, произтичащи от уязвимостта на ИП от риск от големи аварии и/или бедствия

Няма такива

4.Вид и естество на въздействието – непряко, възстановимо

5.Степен и пространствен обхват на въздействието – географски район, засегнато население, населени места

Въздействието е само в рамките на разглеждания имот и локално върху подземното водно тяло. Няма засегнато население и населени места.

6.Вероятност, интензивност, комплексност на въздействието – ниска

7.Очакваното настъпване, продължителност, честотата и обратимостта на въздействие – след започване на експлоатацията дълготрайна, периодична
8.Комбинираното въздействие на други съществуващи и/или одобрени ИП – няма

9.Възможността за ефективно намаляване на въздействията – реална, при спазване на технологичните регламенти 
10.Трансграничен характер на въздействието – няма

11.Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителните отрицателни въздействия върху околната среда и човешкото здраве

От реализацията на инвестиционното предложение не се очакват съществени отрицателни въздействия по отношение компонентите на околната среда и здравето на хората. Поради това не се налагат допълнителни мерки, освен описаните в писмото на БД ИБР – Пловдив, изх.№ ПУ-01-582-1/ 28.04.2026 г. 
V.ОБЩЕСТВЕН ИНТЕРЕС КЪМ ИНВЕСТИЦИОННОТО ПРЕДЛОЖЕНИЕ

Не е проявен.

